Document ID: 31997D0628

Odločba Komisije
z dne 28. julija 1997
o spremembi Odločbe 93/70/EGS o kodiranju "Animo" sporočil
(Besedilo velja za EGP)
(97/628/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi [1], kakor je bila nazadnje spremenjena z Direktivo 92/118/EGS [2], in zlasti člena 20(3) Direktive,
ker je zato, da se zagotovi hitro razumevanje sporočila Animo, Komisija z Odločbo 93/70/EGS [3], kakor je bila spremenjena z Odločbo 94/295/ES [4], določila kode za živali in živalske proizvode;
ker je bila na podlagi pridobljenih izkušenj podatkovna baza s kodami za živalske proizvode bistveno spremenjena, da se izboljša njena uporaba;
ker je treba Prilogo k Odločbi 93/70/EGS spremeniti, da se prilagodi ustrezni podatkovni bazi v novi programski opremi;
ker dejstvo, da so nekatere žive živali in proizvodi vključeni v kodiranje, ne pomeni, da je treba sporočilo poslati s pomočjo računalniškega omrežja Animo;
ker bo kodiranje živih živali in proizvodov ponovno preučeno, ko se bodo sprejemale odločbe, potrebne za uvedbo projekta Shift;
ker so ukrepi, predvideni s to odločbo, v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Priloga k Odločbi 93/70/EGS se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 28. julija 1997

Labels: 12
3
17
6